Lav et referat af nedenstående tekst:

Tekst:
Corona-smitten stiger, og det går udover det nordjyske erhvervsliv. Både når de ansatte selv er syge, men også når de for eksempel har børn, der er coronasmittede, og derfor må blive hjemme. Det presser især de nordjyske hoteller og restauranter, hvor hjemmearbejde sjældent er en mulighed. For eksempel på Mortens Kro i Aalborg. På restauranten er der i alt 18 fuldtidsansatte. De fleste er voksne, der har hjemmeboende børn. Og det kan få konsekvenser – særligt nu, hvor coronasmitten florerer på skoler og i daginstitutioner. - Det er selvfølgelig noget, vi er meget opmærksomme på. Det er farligt og kritisk, men det vigtigste for os er, at både ansatte og gæster føler sig trygge. Så, det er bare sådan, det er, siger Morten Nielsen, der er indehaver af Mortens Kro. Skal de ansatte sendes hjem, fordi de har børn, som er smittet, må Mortens Kro undvære personale i den travleste tid på året. Det betyder ikke kun penge ud af kassen – men også, at restauranten måske ikke kan holde det serviceniveau, som de plejer. - Det kan være, at vi ikke når at tage telefonen, og det kan være frustrerende for folk, at de ikke kan komme igennem til os. Vi må også nogle gange afvise folk i døren, som gerne vil ind og spise, siger indehaveren. Nordjysk formand: - Vi har ikke brug for unødige omkostninger Derfor bør regeringen give en økonomisk håndsrækning, når virksomhederne må sende medarbejdere hjem på grund af coronavirus. Sådan lyder det fra Horesta, brancheorganisation for hoteller og restauranter. -	Vi er jo i en travl tid, og vi har at gøre med virksomheder, som i forvejen har været hårdt ramt. Nu har vi behov for at tjene penge. Vi har ikke behov for, at vi skal have unødige omkostninger, siger Lars Moritzen, der er formand for Horesta i Region Nordjylland. Brancheforeningen forslår, at virksomhederne skal have offentlig støtte allerede fra første dag, medarbejderen må undværes i stedet for efter 30 dage, som det er nu. -	Der er mange virksomheder, der har det svært. For at klare skærene, så er det her en nødvendighed, siger han. Opbakning fra flere nordjyske politikere Både Venstres erhvervsordfører, Torsten Schack Pedersen, og Per Larsen, De Konservatives sundhedsordfører, erklærer sig klar til at kigge på problemstillingen. -	I den her situation synes jeg, man er nødt til at sige, at når coronavirus er ophøjet til at være en samfundskritiks sygdom, så må man altså også række en hånd ud til de virksomheder, som virkelig kommer til at bløde, hvis medarbejderne er sendt hjem, siger Per Larsen og fortsætter: -	Jeg kan simpelthen ikke forstå, at regeringen ikke allerede har løst det her problem. - Vi støtter forslaget om, at virksomhederne igen skal kompenseres fra dag et, for med de smittetal vi ser, er der virksomheder, som bliver hårdt ramt, siger Torsten Schack Pedersen fra Venstre til Ritzau. TV2 Nord har søndag forsøgt at få et interview med fungerende beskæftigelsesminister Mattias Tesfaye. Men han har ikke ønsket at stille op. Til gengæld skriver han til TV2 Nord, at arbejdsmarkedets parter er indkaldt til drøftelser om forslaget på tirsdag.

Referat:
Coronasmitten er stigende, og det rammer igen det nordjyske erhvervsliv på medarbejdernes sygefravær. Derfor bør regeringen give en økonomisk håndsrækning, lyder det fra brancheorganisation Horesta.